पहले 18 सूत्रीय मांगें, फिर 7 हुईं, अब 11 का मांग पत्र मिला ख्वाहिशें बड़ी बेवफा होती हैं, पूरी होते बदल जाती हैं : सीएम
बजट सत्र: सारा काम रोक जाट आंदोलन पर 3 घंटे बहस, ज्यादातर ने पुरानी बातें दोहराईं | पेज 2 पर
कहा- सरकार किसी के भी साथ खुले मन से वार्ता को तैयार
{आंदोलनकािरयोंके कहने पर ही 5 अफसरों की कमेटी बनाई थी, वे चाहे तो मंित्रयों की कमेटी या फिर सदन की समिति भी बना दी जाएगी।
भास्कर न्यूज | राजधानी हरियाणा
जाटआरक्षण समेत अन्य मांगों को लेकर प्रदेश में चल रहे धरनों के मुद्दे पर बुधवार को विधानसभा में काम रोको प्रस्ताव पर चर्चा हुई। इस दौरान विपक्ष ने पिछले साल हुए उपद्रव का सारा ठीकरा सरकार पर फोड़ा। िवपक्ष ने मांग रखी कि 22 फरवरी को जाट समुदाय के प्रतिनिधियों और सरकार के बीच हुए समझौतों को लागू िकया जाए।
इस पर जवाब देते हुए सीएम मनोहरलाल ने दोहराया कि सरकार किसी के साथ भी खुले मन से वार्ता को तैयार है। 5 अफसरों की कमेटी खुद आंदोलनकारियों की मांग पर बनाई गई थी। अगर वे चाहते हैं तो मंत्रियों की अथवा सदन की कमेटी भी बनाई जा सकती है। आंदोलन को समाप्त कराने में उन्होंने विपक्ष का भी रचनात्मक सहयोग मांगा। सीएम मनोहर लाल ने कहा कि आंदोलनकारी अपनी बात पर कायम रहने के बजाय बार-बार मांग बदल रहे हैं।
उन्होंने सरकार को पहले जो मांग-पत्र दिया था, उसमें से अधिकांश मांगों को पूरा कर दिया गया था। लेकिन उन्हें लगा कि मांगें पूरी हो रही हैं, इसलिए वे उनमें बदलाव करते रहे। पहले 18 सूत्री मांग पत्र दिया गया। फिर 7 मांगों की बात की जाने लगी और फिर 11 सूत्री मांग पत्र मिला है। सीएम ने कहा कि ‘ख्वाहिशें बड़ी बेवफा होती हैं, पूरी होते ही बदल जाती हैं।’ बजट सत्र के तीसरे दिन बुधवार को करीब तीन घंटे तक जाट आरक्षण पर चर्चा हुई। इस दौरान सत्तापक्ष और विपक्ष में नोकझोंक हुई। उधर, प्रदेश का बजट 6 मार्च को पेश किया जाएगा। पहले इसे दोपहर बाद प्रस्तुत किया जाना था लेकिन अब वित्तमंत्री इसे सुबह के सत्र में सदन में पेश करेंगे।
सीएम बोले, आंदोलनकारी बात पर कायम नहीं रह रहे; पहले मांग-पत्र की अधिकांश बातें पूरी कीं उन्हें लगा कि मांगें पूरी हो रही हैं तो बदल रहे...
धरनों को लेकर विधानसभा में चर्चा
प्रदेश के विभिन्न िजलों में 32 दिन से चल रहे धरने के बाद यशपाल मलिक की अगुवाई में अखिल भारतीय जाट आरक्षण संघर्ष समिति गुरुवार को दिल्ली कूच करेगी। समिति वहां जंतर-मंतर पर प्रदर्शन करेगी। बताया जा रहा है िक इसमें हरियाणा, यूपी सहित अन्य प्रदेशों के जाट भी इसमें शािमल होंगे। प्रदेश से 5-10 के समूह में लाेग अलग-अलग रास्तों से होकर िदल्ली जाएंगे। जंतर-मंतर पर प्रदर्शन के दौरान मलिक दिल्ली घेराव संसद कूच संबंधी रणनीति का ऐलान कर सकते हैं। हिसार में रामायण धरने पर पहुंचे मलिक ने कहा, ‘इस बार महज कोरे आश्वासन पर धरने नहीं उठाए जाएंगे। बस, मांगें मानने की प्रक्रिया तक धरनों की संख्या सीमित रखी जा सकती है। हम शांतिपूर्ण तरीके से धरना दे रहे हैं, हमारी सभी मांगें कानूनन जायज हैं, संविधान के अंर्तगत हैं, इसलिए धरना खत्म कराना सरकार की िजम्मेदारी है।’ उन्होंने सरकार की मंशा पर भी सवाल उठाए।
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva awa_Deva hin_Deva